《夜合花》
清代·童观观

花锁风低，柳梳月晓，银钩稳控晶帘。眉峰未画，侍儿初整香奁。

妆掠罢，性多嫌。对菱花、几度偷瞻。罗衣欲换，熏笼频启，兰麝仍添。

杏梁双燕呢喃，生妒双飞双舞，把泥频衔。擎妆独坐，小窗针线慵拈。

愁漠漠，闷恹恹。取金刀、细劈黄柑。心酸似妾，不胜齿软，更点吴盐。

作者简介：观观，有殊色，工诗词，善花鸟。